# **DECIZIA ETAPEI DE ÎNCADRARE**

## NR. PROIECT din 10.07.2018.

Ca urmare a solicitării de emitere a acordului de mediu adresate de **COMUNA ZETEA**, cu sediul în com. Zetea, str. Principală, nr. 272, jud. Harghita, înregistrată la APM Harghita cu nr. 4885/25.06.2018, în baza:

 **- Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

 - Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 10.07.2018, că proiectul **, “ Construire pod Deșag, în comuna Zetea, jud. Harghita”** propus a fi amplasat în com. Zetea, sat Sub Cetate, domeniu public, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 **a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.e, coroborat cu pct. 13, lit. a;**

**Descrierea proiectului:**

Amplasamentul lucrării se află pe teritoriul administrativ al Comunei Zetea in zona administrivă a comunei Desag,

pe drumul communal DC 60 aflat la 55 m fata de intersectia cu Dj 138 .

Podul asigură trecerea drumului comunal peste râul Târnava Mare.

Se prevede inlocuirea podului existent cu unul nou cu o singura deschidere si fundatii directe.

Necesitatea investitiei este dată prin expertiza tehnică realizată SC SABE SRL in anul 2016 prin care reiese necesitatea dărâmării podului existent. Podul are indice de stare tehnică Ist= 28 Clasa stării tehnice IV STARE NESATISFACĂTOARE.

Prin inlocuirea podului cu unul nou se va rezolva accesul la partea localitătii comunei Desag.

Sectiunea podului nou va asigura accesul auto pe doua sensuri de circulatie, in prezent circulatia se desfăsoară pe un singur sens de circulatie.

**1. Caracteristicile proiectului:**

***a) dimensiunea și concepția întregului proiect:***

Lucrări amenajare rampe de acces pe pod

**Traseul în plan**

Aliniamentele în plan urmăresc aliniamentele existente se vor face îmbunătăţiri ale acestora pentru a asigura racordarea acestora cu tablierul podului lungimea de amenajare este de 25 m.

**Traseul în profil longitudinal**

Linia proiectată (linia roşie) urmăreşte linia actuală a terenului cu mici modificări, cu diferenţe în ax pozitive aproximativ egale cu grosimea stratului de uzură si legătură sau a stratului de bază plus corecturile necesare, aplicat în aşa fel ca pasul de proiectare prevăzut în STAS 863/85 şi în STAS 10144/3-91 subcap.4.7;4.8 tabelele 13 si 14, pag.10. să fie respectat.

**Traseul în profil transversal.**

Pe întregul traseul reabilitat, partea carosabilă va avea lăţimea 4 m. În aliniament panta transversală va fi de 2,5% pantă unică .

Acostamentele se vor amenaja cu lățimea de 1,00 m și se va adopta structura pietruită a acestora pe grosimea de 9 cm stratul de bază de piatră reprofilare se va extinde sub acostamente.

.

Pentru studierea profilelor transversale se va vizualiza plansele tip anexate.

|  |  |  |
| --- | --- | --- |
| **Nr. crt.** | **Denumire drum**  | **Lungime in proiect** **(m)** |
| 1 | DC 60 | 50 |

|  |  |  |
| --- | --- | --- |
|  | Latime  | Panta  |
| Latime parte carosabilă | 5 m | 2,5 % spre dreapta |
| Acostament parte stangă | 1 m | 2,5 % spre dreapta |
| Acostament partea dreaptă | 1 m | 2,5 % spre dreapta |

**Terasamente**

Pentru asigurarea cotelor si dimensiunilor din proiect, terasamentele se vor realiza, in marea lor parte, prin efectuarea de sapaturi pentru realizarea structurii rutiere. Lucrarile de terasamente trebuie sa corespunda prevederilor STAS 2914-84 în ceea ce privește capacitatea portantă, gradul de compactare și pantele taluzurilor.

**Suprastructura podului** este alcatuita din grinzi prefabricate precomprimate cu armatura preintinsa H=0.93 m si L=19,50 m, din beton de clasa C35/45.

 In sectiune transversala sunt dispuse 6 grinzi perpendicular pe culee. La partea superioara grinzile vor fi solidarizate cu o placa de suprabetonare din beton armat C30/37.

 Infrastructura este alcătuită din două culei masive cu elevatia din beton, banchete si ziduri intoarse din beton armat. Infrastructurile sunt fundate direct, pe un strat de pietris cu bolovanis cu presiunea conventionala de baza 350 kPa.

 Partea carosabila pe pod va avea o latime de 6,40 m. Pe partile exterioare ale caii sunt prevazute lise din beton armat cu latimea de 25 cm. Pe lise sunt prevazute parapete pietonale din teava metalica.

Calea pe pod va fi realizata din beton asfaltic cilindrat (BAP 16), turnat in doua straturi de 3+4 cm. Scurgerea apelor pluviale de pe pod se va face gravitational nefiind prevazute guri de scurgere

**Infrastructura**

Podul nou priectat va avea infrastructura cu fundație directă. Se va turna monolit o fundație de beton ciclopian cu dimensiunea de 2,5mx2,5mx6,34m (Î.xLățxLung.) din beton C30/37, peste care se va realiza un radier din beton clasa C30/37, armat cu otel beton Bs 500 C având dimensiunea de 1,50mx2,50mx6,34m (Î.xLățxLung.).

Elevația culei va fi alcătuită dintr-un perete din beton armat cu armărutură oțel beton PC52, și beton clasa C30/37, avand grosimea de 1,50m, înălțimea de 2,95m(mal dreapta) și 2,75(mal stânga) și lățimea de 6,34m.

La partea superioara a elevatiei culeelor sunt prevazute:

* Bancheta de rezemare a grinzilor, cu cuzineti avand sectiunea de 60x60cm si inaltimea de 10-12cm;
* Opritori seismici amplasati intre grinzile nr.1 si 2 si grinzile nr.5 si 6;
* Zid de garda cu grosimea de 70cm. Inaltimea zidului de garda urmareste panta placii de suprabetonare;
* Ziduri intoarse cu lungimea de 2,70m, au grosimea constanta de 50 cm si sunt prevazute la partea superioara cu lisa pentru incastrarea parapetilor pietonali.

La exteriorul elevatie se prevede un dren din zidarie de piatra bruta cu grosimea de 50cm si protejat spre terasament cu geotextil cu rol de filtru invers. Zidaria reazema pe un radier din beton iar evacuarea se realizeaza prin doua barbacane prelungite pana la taluzul albiei amenajate;

Toate suprafetele de beton in contact cu terasamentele se vor trata cu mastic bituminos, aplicat la cald in doua straturi;

Umplutura de pamant dn spatele culeelor se va realiza din material granular si va fi compactata cu grad de compactare Proctor normal de 100%;

Racordarea cu terasamentele se face prin aripi din beton ciclopian turntat monolit. Fundația aripilor va avea dimensiune de 1,50m x 2,50m x 10,00m (Î.xLățxLung.), iar elevația va avea 2,95(2,75)m x 1,00m x 10,00m (Î.xLățxLung.). În spatele aripilor se prevede drenuri din zidărie de piatră așezate manual cu grosimea de 50cm.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

 *-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în intravilanul comunei Zetea în proprietate publică *conform Certificatului de urbanism nr. 24/19.02.2018 emis de Primăria Comunei. Zetea.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului și extravilanul comunei Dârjiu*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

 Proiectul propus nu necesită parcurgerea celorlalte etape ale procedurii de evaluare adecvată.

 Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

 La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

 **ÎNTOCMIT,**

 ing. BARABÁS Zoltán